dekomponering
        
         (kjemisk analyse)
Store norske leksikon,Realfag,Kjemi,Analytisk kjemi
Dekomponering er en metode som benyttes ved uorganisk kjemisk analyse for å gjøre forbindelsene som skal analyseres løselige i syre eller i vann.
Dekomponeringen kan skje ved oksidasjon, reduksjon og/eller kompleksering av stoffene i prøven. Dekomponering kan gjøres ved å varme opp prøven i luft (med etterfølgende tilsetning av syre), ved å varme opp med konsentrerte syrer, eller ved å varme opp med saltsmelter (med etterfølgende tilsetning av vann eller syre), se saltsmelteoppslutning.Dekomponering med syrer, som benyttes mest, kan skje i åpne eller lukkede systemer (under høyt trykk). Syredekomponering i lukkede systemer i spesielle mikrobølgeovner (mikrobølgedekomponering) er mye benyttet, og spesielt i forbindelse med bestemmelse av grunnstoffer.Kjeldahls metode for proteinbestemmelse er en dekomponering med svovelsyre. Les mer i Store norske leksikon analyse – kjemi dekomponering Kjeldahls metode